  Туспуктэм: ИА «Удмуртия» Майя Бывальцева Удмуртиысь ньыль полэс олимпи чемпионкаез Галина Кулаковаез «Орден Почёта» кун данъетэн пусйизы. Росси азьмуртлэн косэтэз (указ) эрикрадо ивортодэтъя нимылко интрент-порталын шараямын. Данъет физкультураез азинтонэ, спортэз вӧлмытонэ бадӟым ватсэстэз но трос аръёс ӵоже умой ужмез понна сётӥське. Тодэ вайытом, Галина Кулакова – ньыль полэс олимпи чемпионка, дуннелэн укмыс полэс чемпионкаез, СССР-лэн 39 полэс чемпионкаез, спортъя дано мастер, Удмуртилэн но Ижкарлэн дано кунмуртэз. 2022-тӥ арын Удмуртиын спортсменкалэсь 80 арес тырмонзэ паськыт пусйизы. Тегъёс: Удмуртия ГалинаКулакова данъетъёс  